Foto: Facebook (Mirko i Daniela)



U NJEMAČKOJ se dogodila ljubavna tragedija u kojoj je ubijen 23-godišnji Srbin Mirko Milenković. Ubio ga je brat njegove djevojke Daniele, Dominik S. iz Hrvatske.



Ubojstvo se dogodilo proteklog vikenda. Ubijeni Milenković bio je zaljubljen u Hrvaticu Danielu i planirao se njome oženiti. Živio je u gradu Neu Isenburgu, u blizini Frankfurta na Majni.



Ubojstvo se dogodilo u mjestu Seligenstadt Froschhausen, ispred Danieline kuće gdje je Mirko čekao Danielu da je odvede na maturalni ples.

Dominik S. je, inače maloljetan, nasmrt izbo Milenkovića, a prema pisanju lokalnih medija, motiv je bila nacionalna netrpeljivost.



Ubojica je priveden i smješten u pritvor za maloljetnike.

Daniela je na svom facebook profilu napisala: "Dala bi svoj zivot da se ti vratis.. Zlatno sunce, svijet te nikad nece zaboraviti.. :(", a Mirkov otac ispod jednog njenog statusa napisao je: "Moj sin, ubila ga ljubav. Neka počiva u miru".